François Hentges

De François Pierre Hentges, Franz genannt, gebuer zu Bouneweg, den 1. Juni 1885, a gestuerwen den 1. Abrëll 1965 an der Stad Lëtzebuerg, war e lëtzebuergeschen Turner a Politiker.

 Den Turner 

De Franz Hentges ass op den Olympesche Summerspiller 1912 zu Stockholm an der Lëtzebuerger Turnekipp mat ugetrueden.De François Hentges op der Websäit Olympedia.com.

D'Ekipp gouf am europäesche System déi véiert an am fräie System déi fënneft. Am Eenzel gouf hien den dräianzwanzegsten.

Op der Weltmeeschterschaft 1903 zu Antwerpen krut hie mat 20.000 Punkten um Barren eng Goldmedail. Am Klassement vun den Ekippen, goufen d'Lëtzebuerger déi drëtt.

 Den Händschemécher a Politiker 

De Franz Hentges war Händschemécher. Hien huet zu Bouneweg gewunnt a war zënter 1913 mat der Léonie PaulyMagdalena (Madeleine) Pauly, genannt Léonie, gebuer den 18. Juli 1883 zu Biereng (Diddeleng), a gestuerwen den 3. August 1944 an der Stad Lëtzebuerg. Quell: Luxroots. vu Biereng (Diddeleng) bestuet.Massard, J. A., 2022. Die medizinische Versorgung der Bevölkerung des Kanton Esch im 19. Jahrhundert. In: La santé publique dans le Bassin Minier : l’évolution de la santé publique dans le sud du Luxembourg – Gesundheitswesen im Bassin Minier: Beiträge zu einer Geschichte des Gesundheitswesens im Süden Luxemburgs. Mutations 12, Fondation Bassin Minier, Luxembourg, S. 47.

Vun 1918 bis zur Fusioun mat der Stad Lëtzebuerg am Joer 1920 war hien am Gemengerot vun der Gemeng Hollerech-Bouneweg. Duerno war hien nach bis 1928 Member vum Gemengerot vun der Stad Lëtzebuerg, am Ufank, vum 18. Juli - 20. November 1920, esouguer als Schäffen.Mémorial du Grand-Duché de Luxembourg, nº 52 (24.07.1920), p. 780. Digitised by the National Library of Luxembourg.  Mémorial du Grand-Duché de Luxembourg, nº 88 (26.11.1920), p. 1347. Digitised by the National Library of Luxembourg. 

De Franz Hentges war Member vum Aarbechter- a Bauererot, deen den 10. November 1918 gegrënnt gouf, an deen dozou opgeruff huet, zu Lëtzebuerg d'Monarchie duerch eng Volleksrepublik z'ersetzen.

 D'Famill 

De Franz Hentges ass de Jong vum Pierre Hentges (1853) an de Brudder vum Pierre Hentges (1890) deen am Gebuertsakt als Jakob Peter Hentges agedroen ass.Luxroots.

 Kuckt och 

 Um Spaweck 
 Lëscht vun de Lëtzebuerger Turner

Kategorie:Lëtzebuergesch Olympionicken
Kategorie:Lëtzebuergesch Turner
Kategorie:Weltmeeschteren am Turnen
Kategorie:Gebuer 1885
Kategorie:Gestuerwen 1965
Kategorie:Lëtzebuergesch Lokalpolitiker